اندونیزیانینگ غربیده جایلشگن پاپوا ایالتیده قوراللی جدائی طلب گروهی تامانیدن اویوشتیریلگن هجومده 31 ایشچی جان بیردی.
کومپاس روزنامه سی نینگ خبریگه کوره، یکشنبه کونی مذکور ایالت نینگ ایندوگا منطقه سیده تاغیلک ساحه ده ساختمانی دوام ایته یاتگن کوپریک ایشلاوچیلریگه اوزلرینی غربی پاپوا ملی قورتیلیش اردوسی (TPNPB) دیب اته گن قوراللی جدائی طلب گروهی هجوم اویوشتیرگن.
بیرینچی هجومده 24 کیشی جان بیرگن لیگی حادثه آنیده قاچیب بیر پارلمان اعضاسی نینگ اوییگه باریب کیرگن 8 کیشی دن 7 ته سی نینگ توناون کونی اویوشتیریلگن هجوم عاقبتیده اولگن لیگی بیلدیریلدی.
بو هجوم نینگ نیمه اوچون عملگه آشیریلگن لیگی حقیده معلومات بیریلمه دی.
اندونیزیا توپراقلریگه قوشیلگن 1963 – ییل گچه هالند کنترولیده بولگن پاپوا منطقه سیده جدائی طلب قوراللی گروهلر مستقل لیک اوچون بیر قطار حادثه گه قول اورماقده لر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
